બાળક મોટું થાય તેમ મહિનાઓ પ્રમાણે શીખવાનું ગણિત શરુ થાય. ૫ મહીને બેસવાનું, ૯ મહીને રીખવાનું, ૧૨ મહીને બોલવાનું કે ચાલવાનું. અને જો વહેલું મોડું થાય કે બાળકના મુડ કે કોર્સ બહારનું હોય તો એની પાછળ વળી સંશોધન થાય. અને જયારે બાળક આ બધી જ પ્રૂવ કરવાની પ્રક્રિયામાંથી બહાર આવે ત્યાં વળી નવી પ્રુવ કરવાની પરીક્ષા… એટલે કે સ્કૂલ પ્રક્રિયા. અને આમાં તો ઘરના જ નહિ, પણ શિક્ષકો પણ જોડાય. તેજસ્વી, શિસ્તબદ્ધ, શાંત અને ડાયા ડમરા વિદ્યાર્થી તરીકે પ્રુવ કરવાનું. અભ્યાસમાં આગળ વધતા જઈએ તેમ ગુડમાંથી બેસ્ટ અને બેસ્ટમાંથી એક્સેલેન્ટ છીએ એવું પ્રુવ કરવાનું.